Diari Oficial de la Generalitat Valenciana


Sumari del DOGV 6320, del 28-07-2010 (2010/8398)

RESOLUCIÓ de 6 de juliol de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte Línia aerosubterrània des del suport que s'ha d'instal·lar enfront del PK 606+100 marge esquerre fins al suport que s'ha d'instal·lar enfront del PK 605+740 marge dret de l'accés ferroviari d'alta velocitat de Llevant, subtram Silla-València, al terme municipal de Torrent, a la província de València. Expedient d'expropiació forçosa JUEXPR/2008/17; ATLINE/2005/388/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8398


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 6 de juliol de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte Línia aerosubterrània des del suport que s'ha d'instal·lar enfront del PK 606+100 marge esquerre fins al suport que s'ha d'instal·lar enfront del PK 605+740 marge dret de l'accés ferroviari d'alta velocitat de Llevant, subtram Silla-València, al terme municipal de Torrent, a la província de València. Expedient d'expropiació forçosa JUEXPR/2008/17; ATLINE/2005/388/46.  
 [2010/8398]  
En data 11 de juny de 2007 i posterior correcció d'errors de 12 de novembre de 2008, el Servici Territorial d'Energia de València, de la Conselleria d'Infraestructures i Transport de la Generalitat, va dictar una resolució per la qual es va autoritzar a Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica línia aerosubterrània des del suport que s'ha d'instal·lar enfront del PK 606+100 marge esquerre fins al suport que s'ha d'instal·lar enfront del PK 605+740 marge dret de l'accés ferroviari d'alta velocitat de Llevant subtram Silla-València, al terme municipal de Torrent, a la Província de València.   
La dita declaració d'utilitat pública d'acord amb el que disposa la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i dels drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats a l'Ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si fóra procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o d'interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden estar acompanyats dels seus pèrits i d'un notari, si ho estimen oportú, amb despeses a càrrec seu.  
L'alçament d'actes tindrà lloc el dia 20 de setembre de 2010 a l'Ajuntament de Torrent.  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats està en el tauler d'edictes de l'Ajuntament assenyalat i en l'annex.  
És de significar que esta publicació es realitza igualment, als efectes que determina l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
València, 6 de juliol de 2010.- El conseller d'Infraestructures i Transport: Mario Flores Lanuza.  
Relació concreta i individualitzada dels béns i dels drets afectats pel projecte: línia aerosubterrània trifàsica a 20kv. d/c des del suport que s'ha d'instal·lar front al pk 606+100 marge esquerre fins al suport que s'ha d'instal·lar front al pk 605+740 marge dret de l'accés ferroviari d'alta velocitat de llevant subtram Silla-València, al terme municipal de Torrent.  
terme municipal de torrent  
Tram aeri  
  
Tram subterrani  
  
\* \* \* \* \* \* \* \* \* \* \*  
Relación concreta e individualizada de bienes y derechos afectados por el Proyecto: línea aéreo-subterránea trifasica a 20kv. d/c desde apoyo a instalar frente al pk 606+100 margen izquierda hasta apoyo a instalar frente al pk 605+740 margen derecha del acceso ferroviario de alta velocidad de levante subtramo Silla-Valencia, en el término municipal de Torrente.  
Término municipal de: Torrente  
Tramo aéreo  
  
Tramo subterráneo  
